L 320/6 Euroopan unionin virallinen lehti 5.12.2009 NEUVOSTON PÄÄTÖS, tehty 30 päivänä marraskuuta 2009, makrotaloudellisen rahoitusavun myöntämisestä Bosnia ja Hertsegovinalle (2009/891/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon, on kuullut talous- ja rahoituskomiteaa, sekä katsoo seuraavaa: (1) — Bosnia ja Hertsegovinan ja Euroopan unionin (EU) suh- teita kehitetään osana vakautus- ja assosiaatioprosessia ja Eurooppa-kumppanuutta; Bosnia ja Hertsegovina ja ko- missio allekirjoittivat 16 päivänä kesäkuuta 2008 vakau- tus- ja assosiaatiosopimuksen sekä väliaikaisen sopimuk- sen kaupasta ja kaupan liitännäistoimenpiteistä. (2) — Kansainvälinen talous- ja finanssikriisi on ravistellut Bos- nian taloutta yhä voimakkaammin vuoden 2008 viimei- sestä neljänneksestä lähtien; tuotanto ja kauppa ovat su- pistuneet ja julkisen talouden tulot pienentyneet. (3) — Bosnia ja Hertsegovinan talouden vakauttamista ja elvyt- tämistä tuetaan Kansainvälisen valuuttarahaston (IMF) ra- hoitusavulla. Bosnian viranomaiset sopivat IMF:n kanssa toukokuussa 2009 uudesta kolmivuotisesta 1,15 miljar- din euron maksuohjelmasta, jonka IMF:n johtokunta hy- väksyi heinäkuussa 2009. (4) — Bosnia ja Hertsegovina on pyytänyt yhteisöltä lisää mak- rotaloudellista rahoitusapua heikkenevän taloustilanteen ja synkeiden talousnäkymien vuoksi. (5) — Vuoden 2010 maksutaseessa on IMF:n ennusteiden mu- kaan edelleen rahoitusvaje, joten makrotaloudellista ra- hoitusapua pidetään tämänhetkisissä poikkeuksellisissa olosuhteissa tarkoituksenmukaisena vastauksena Bosnia ja Hertsegovinan pyyntöön saada talouden vakauttami- seen tukea koordinoidusti IMF:n nykyisen ohjelman kanssa. Käsiteltävänä olevan rahoitusavun odotetaan myös lievittävän julkisen talouden rahoitustarpeita. (6) — Jotta rahoitusapuun liittyvät yhteisön taloudelliset edut voidaan suojata tehokkaasti, on tarpeen säätää Bosnia ja Hertsegovinalta edellytettävistä asianmukaisista toimenpi- teistä petosten, korruption ja muiden tähän rahoitusa- puun liittyvien väärinkäytösten estämiseksi ja torjumi- seksi sekä komission valvonnasta ja tilintarkastustuomi- oistuimen tilintarkastuksista. (7) — Yhteisön rahoitusavun maksaminen ei rajoita budjettival- lan käyttäjän valtuuksia. (8) — Komission olisi hallinnoitava tätä rahoitusapua ja kuul- tava sitä varten talous- ja rahoituskomiteaa. (9) Perustamissopimuksessa ei ole muuta tämän päätöksen tekemiseen valtuuttavaa määräystä kuin 308 artikla, ON PÄÄTTÄNYT SEURAAVAA: 1 artikla 1. — Yhteisö myöntää Bosnia ja Hertsegovinalle makrotaloudel- lisena rahoitusapuna lainan, jonka pääoma on enintään 100 miljoonaa euroa ja keskimääräinen erääntymisaika enintään 15 vuotta, tukeakseen Bosnia ja Hertsegovinan talouden vakautta- mista ja lievittääkseen nykyisessä IMF:n ohjelmassa todettuja maksutase- ja budjettitarpeita. 2. — Tätä varten komissiolle annetaan valtuudet lainata tarvit- tavat varat yhteisön puolesta. 3. — Komissio hallinnoi yhteisön rahoitusavun maksamista tii- viissä yhteistyössä talous- ja rahoituskomitean kanssa IMF:n ja Bosnia ja Hertsegovinan välisten sopimusten kanssa yhteensopi- valla tavalla. 4. — Yhteisön rahoitusapu on saatavilla kahden vuoden ajan ensimmäisestä 2 artiklan 1 kohdassa tarkoitetun yhteisymmär- ryspöytäkirjan voimaantulon jälkeisestä päivästä alkaen. Komis- sio voi talous- ja rahoituskomiteaa kuultuaan kuitenkin päättää jatkaa kyseistä aikaa enintään yhdellä vuodella, jos olosuhteet niin vaativat.